Zmenený a doplnený návrh nariadenie Európskeho parlamentu a Rady, ktorým sa stanovuje postup na vykonávanie nariadenia (ES) č. 883/2004 o koordinácii systémov sociálneho zabezpečenia /* KOM/2008/0647 v konečnom znení - COD 2006/0006 */





[pic] | KOMISIA EURÓPSKYCH SPOLOČENSTIEV | Brusel, 14.10.2008 KOM(2008) 647 v konečnom znení 2006/0006 (COD) Zmenený a doplnený návrh NARIADENIE EURÓPSKEHO PARLAMENTU A RADY, ktorým sa stanovuje postup na vykonávanie nariadenia (ES) č. 883/2004 o koordinácii systémov sociálneho zabezpečenia (predložená Komisiou podľa článku 250, odsek 2 Zmluvy o ES) 2006/0006 (COD) Zmenený a doplnený návrh NARIADENIE EURÓPSKEHO PARLAMENTU A RADY, ktorým sa stanovuje postup na vykonávanie nariadenia (ES) č. 883/2004 o koordinácii systémov sociálneho zabezpečenia (Text s významom pre EHP) 1. SÚčASNÝ STAV Komisia 31. januára 2006 prijala návrh – KOM(2006) 16 – 2006/0006(COD) – a v ten istý deň ho zaslala Európskemu parlamentu a Rade. Európsky hospodársky a sociálny výbor prijal stanovisko k návrhu Komisie 26. októbra 2006. Európsky parlament v prvom čítaní 9. júla 2008 prijal 162 pozmeňujúcich a doplňujúcich návrhov. 2. CIEľ NÁVRHU Cieľom návrhu je vymedziť postupy na vykonávanie zásad stanovených v nariadení (ES) č. 883/2004 pre všetky zúčastnené strany. Dopĺňa sa ním proces modernizácie uskutočnený na základe uvedeného nariadenia, pričom sa ním majú zlepšiť súčasné postupy prostredníctvom ich zjednodušenia a objasnenia súčasných ustanovení v mnohých oblastiach. Cieľom návrhu je okrem toho vziať si ponaučenie z rozšírenej spolupráce medzi inštitúciami, tak ako je uvedené v nariadení (ES) č. 883/2004 (napr. elektronická výmena údajov medzi členskými štátmi). 3. CIEľ ZMENENÉHO A DOPLNENÉHO NÁVRHU Týmto zmeneným a doplneným návrhom sa pôvodný návrh v niekoľkých bodoch upravuje v súlade s návrhom Európskeho parlamentu. Komisia môže veľkú väčšinu pozmeňujúcich a doplňujúcich návrhov (159 zo 162) prijať, pretože sú v súlade s cieľmi jej návrhu. Tieto pozmeňujúce a doplňujúce návrhy sa týkajú postupov na vykonávanie nariadenia (ES) č. 883/2004 a ich cieľom je vo všeobecnosti zabezpečiť, aby sa občanom EÚ poskytovali dávky sociálneho zabezpečenia rýchlo a efektívne (znížiť byrokraciu). Vzhľadom na široké spektrum systémov sociálneho zabezpečenia v rámci Únie je tento cieľ možné dosiahnuť viacerými spôsobmi a Komisia môže do svojho návrhu prevziať tie postupy, ktoré bude spoluzákonodarca považovať za najefektívnejšie z hľadiska prospechu pre všetky zúčastnené strany. 4. PRIPOMIENKY K POZMEňUJÚCIM A DOPLňUJÚCIM NÁVRHOM SCHVÁLENÝM EURÓPSKYM PARLAMENTOM 4.1. Pozmeňujúce a doplňujúce návrhy prijaté Komisiou Komisia môže prijať pozmeňujúce a doplňujúce návrhy 1 – 14, 16 – 25, 27 – 54 a 56 – 162. Mnohé z týchto návrhov sú totožné alebo podobné zmenám, ktoré vykonala Rada na základe práce svojej pracovnej skupiny pre sociálne zabezpečenie. Komisia tieto návrhy podrobne zvážila počas rokovaní v rámci pracovnej skupiny Rady a môže ich prijať. Ostatné pozmeňujúce a doplňujúce návrhy sú jazykovej povahy alebo prispievajú k objasneniu tohto postupu. 4.2. Pozmeňujúce a doplňujúce návrhy, ktoré Komisia môže prijať čiastočne alebo pod podmienkou ich preformulovania Pozmeňujúci a doplňujúci návrh 15 Tento návrh odráža stanovisko európskeho dozorného úradníka pre ochranu údajov a zmeny dohodnuté Radou. Jeho predmetom je výmena osobných údajov medzi vnútroštátnymi správami a ochrana týchto údajov, pokiaľ sa týkajú dávok sociálneho zabezpečenia. Týmto pozmeňujúcim a doplňujúcim návrhom sa dopĺňa odkaz na smernicu 95/46/ES o spracovaní osobných údajov a upravuje sa obsah prílohy IV k nariadeniu (ES) č. 883/2004 (pododsek 4). Tým sa môže zasiahnuť do právomoci a vnútornej organizácie členských štátov v tejto oblasti, ktoré sú už upravené smernicou 95/46/ES. Komisia môže zvyšnú časť tohto pozmeňujúceho a doplňujúceho návrhu (pododseky 1 – 3) prijať. 4.3. Zmeny a doplnenia, ktoré Komisia nemôže prijať Komisia nemôže prijať pozmeňujúce a doplňujúce návrhy 26 a 55. Pozmeňujúci a doplňujúci návrh 26 Účelom pozmeňujúceho a doplňujúceho návrhu 26 je vyjasniť ustanovenia o náhrade dočasných peňažných a vecných dávok vyplatených príslušnou inštitúciou. Nové znenie prvého pododseku článku 6 ods. 4 navrhnuté Radou, ktoré bolo prerokované v rámci čiastočného všeobecného smerovania, je presnejšie. Odráža pokrok, ktorý dosiahla pracovná skupina Rady pre sociálne zabezpečenie, konkrétne v súvislosti s kapitolou III hlavy IV (Finančné ustanovenia). Pozmeňujúci a doplňujúci návrh 55 Podľa pozmeňujúceho a doplňujúceho návrhu 55 bude dotknutej osobe vždy vystavené potvrdenie stanovujúce uplatniteľné právne predpisy (napr. v prípade vyslania), v ktorom budú uvedené mzdy oznámené zamestnávateľom. Tento pozmeňujúci a doplňujúci návrh ide nad rámec informácií, ktoré sú potrebné na účely sociálneho zabezpečenia v prípade vyslania (stanovenie uplatniteľných právnych predpisov) a cieľov nariadenia. 5. ZMENENÝ A DOPLNENÝ NÁVRH So zreteľom na článok 250 odsek 2 Zmluvy o ES Komisia mení a dopĺňa svoj návrh tak, ako je uvedené vyššie.